
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 760 


17 Σεπτεμβρίου 2001 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 
του δήμου Καλαμάτας (ν. Μεσσηνίας) και τροπο¬ 
ποίηση των όρων και περιορισμών δόμησης αυτού 1 

Τροποποίηση του εγκεκριμένου ρυμοτομικού σχεδίου 
του δήμου Βέροιας (ν. Ημαθίας) και επιβολή προ- 
κηπίου. 2 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται εντός του οικισμού Ποριαράτωντου δήμου 
Λειβαθούς (νομού Κεφαλληνίας) και καθορισμός 
ειδικών όρων και περιορισμών δόμησης αυτού 3 


ΔΙΑΤΑΓΜΑΤΑ 

(ΐ) 

Τροποποίηση του εγκεκριμένου ρυμοτομικού σχεδίου 
του δήμου Καλαμάτας (ν. Μεσσηνίας) και τροποποίη¬ 
ση των όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 152 (παρ. 1, 2, 6), 154, 160 
(παρ. 1,2) και 161 του από 14.7.1999 π.δ/τος "Κώδικας Βα¬ 
σικής Πολεοδομικής Νομοθεσίας" (Δ’ 580) και του άρθρου 
29παρ. Απεριπτ. 4.2 και 4.3του Ν. 2831/2000 "Τροποποίη¬ 
ση των διατάξεων του Ν. 1577/1985 "Γενικός Οικοδομικός 
Κανονισμός και άλλες πολεοδομικές διατάξεις" (Α' 140). 

2. Τις διατάξεις του άρθρου 29Α του Ν. 1558/1985 "Κυβέρ¬ 
νηση και Κυβερνητικά Όργανα" (Α’ 137) που προστέθηκε με 
το άρθρο 27,του Ν. 2081/1992 (Α’ 154) καιαντικαταστάθηκε 
μετηνπαρ. 2ατου άρθρου 1 του Ν. 2469/1997 (Α’ 38). 

3. Τις 514/97 και 333/98 γνωμοδοτήσεις δημοτικού συμ¬ 
βουλίου Καλαμάτας. 

4. Τις 320/99, 125/2000 και 267/2000 γνωμοδοτήσεις 
του Κεντρικού Συμβουλίου Χωροταξίας Οικισμού και Πε¬ 
ριβάλλοντος, 

5. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 


6. Την 327/2001 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου του δήμου Καλαμάτας (ν. Μεσσηνίας) και ει¬ 
δικότερα στα οικοδομικά τετράγωνα 1391 και 1392 με τη 
μετατόπιση ρυμοτομικών και οικοδομικών γραμμών, τη 
δημιουργία νέου οικοδομικού τετραγώνου, την έγκριση 
πεζοδρόμων, τη μετατροπή τμήματος σχολικού χώρου σε 
οικοδομήσιμο, τη μετατροπή τμήματος χώρου πρασίνου - 
αθλητικών εγκαταστάσεων σε οικοδομήσιμο, τον καθορι¬ 
σμό κοινοχρήστου χώρου πρασίνου και χώρου πρασίνου 
- αθλητικών εγκαταστάσεων, όπως οι ρυθμίσεις αυτές 
φαίνονται στο σχετικό πρωτότυπο διάγραμμα σε κλίμακα 
1:1000, που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την αριθμ. 17665/ 
2001 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Στην περιοχή της οποίας το σχέδιο τροποποιείται σύμ¬ 
φωνα με το προηγούμενο άρθρο επιβάλλεται προκήπιο 
πλάτους δύο (2) και τεσσάρων (4) μέτρων, όπως φαίνεται 
στο διάγραμμα του άρθρου 1. 

Άρθρο 3 

1. Τροποποιούνται στο Ο.Τ. 1391 τα όρια των τομέων 
όρων και περιορισμών δόμησης (ΓIII και ΞΧΙ), όπως φαίνο¬ 
νται με μπλε συνεχή γραμμή στο διάγραμμα του άρθρου 1. 

2. Τα ανεγερθησόμενα κτίρια πρέπει να απέχουν από¬ 
σταση τουλάχιστον Δ από τη ρυμοτομική γραμμή της 
οδού Κρήτης στο Ο.Τ. 1391. 

Άρθρο 4 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 30 Αυγούστου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 















































ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


( 2 ) 

Τροποποίηση του εγκεκριμένου ρυμοτομικού σχεδίου 
του δήμου Βέροιας (ν. Ημαθίας) και επιβολή προκηπ - 


ου. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΤ^ςδ^ατάξειςτων άρθρων 152 (παρ. 6 και 10), 154 160 
(παρ. 1 και 2) και 161 (παρ. 1) του από 14 · 7 ; 19 , 99 ^ ος 
"Κώδικας Βασικής Πολεοδομικής Νομοθεσίας (Δ 580). 

2. Τις διατάξεις της παρ. Α περιπτ. 6 του άρθρου 29 του 
Ν 2831/2000 "Τροποποίηση των διατάξεων του Ν. 15/// 

1985 "Γενικός Οικοδομικός Κανονισμός" και άλλες πολεο- 

δομικές διατάξεις" (ΑΊ40). < κκη /ια«ς»κ,ι 

3 Τις διατάξεις του άρθρου 29Ατου Ν. 1558/1985 Κυ 

βέρνηση και Κυβερνητικά Όργανα" (Α’ 137), που προστε- 
θηκε^ετοάρθρο27του Ν. 2081/1992 (Α' 154) καιτροπο_ 
ποιήθηκε με την παρ. 2α του άρθρου 1 του Ν. 2469/1997 
(Α’ 38) 

4. Την 1998/1994 απόφαση του Συμβουλίου της Επι- 

ΚΡ 5°ΐς ^07/1995 και 268/1997 γνωμοδοτήσεις του δημο¬ 
τικού συμβουλίου Βέροιας (ν. Ημαθίας). 

6. Την 13/9.12.1997 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος Νομαρχιακής Αυ¬ 
τοδιοίκησης Ημαθίας. , 

7 Τις 175/1999 και 148/2000 γνωμοδοτήσεις του Κε¬ 
ντρικού Συμβουλίου Χωροταξίας, Οικισμού και Περιβαλ- 

8 Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο .Τ.Α. 

9 Την 303/2001 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 


Άρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου του δήμου Βέροιας (ν. Ημαθίας) στο χώρο Δι¬ 
οικητηρίου (551 δ) μετημετατροπήτμήματοςαυτου σε οι¬ 
κοδομήσιμο χώρο, κοινόχρηστο χώρο πράσινου, την 
έγκριση οδού, πεζοδρόμου και τη μετατόπιση ρυμοτομι¬ 
κής γραμμής, όπως φαίνεται στο σχετικό πρωτότυπό διά¬ 
γραμμα σε κλίμακα 1:500 που θεωρήθηκε απο τον Προϊ¬ 
στάμενο της Διεύθυνσης Τοπογραφικων Εφαρμογών με 
τηναριθμ. 16918/2001 πράξη του και που αντίτυπο του σε 
φωτοσμίκρυνση δημοσιεύεται με το παρόν διαταγμα. 

Αρθρο 2 

Στον οικοδομήσιμο χώρο που καθορίζεται με το άρθρο 
1 του παρόντος επιτρέπεται η χρήση γενικής κατοικίας, 
όπως προσδιορίζεται από το άρθρο 3 του από 23.2.1987 
π.δ/τος (Δ’ 166). 

Αρθρο 3 

Στα πρόσωπα των οικοπέδων, οικοδομημένων ή μη, που 
βρίσκονται στην παραπάνω περιοχή επιβάλλεται προκη- 
πιο πλάτους τριών (3,00) μέτρων, όπως φαίνεται στο διά¬ 
γραμμα του άρθρου 1. 

Άρθρο 4 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 7 Αυγούστου 2001 

Ο ΠΡΟΕΔΡΟΣ ΓΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΑΠΟΦΑΣΕΙ Σ 

Αριθ. 21962/5303 ( 3 ) 

Χαρακτηρισμός ως διατηρητέου του κτιρίου που βρίσκε¬ 
ται εντός του οικισμού Ποριαράτων του δήμου Λειβα- 
θούς (νομού Κεφαλληνίας) και καθορισμός ειδικών 
όρων και περιορισμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου π.δ/τοςτης από 14.7.1999 - Δ’ 580), όπως 
αντικαταστάθηκε με την παρ. 2 του άρθρου 3 του Ν. 
2831/2000 "Τροποποίηση των διατάξεων του Ν. 1577/ 
1985 "Γενικός Οικοδομικός Κανονισμός" και άλλες πολεο- 
δομικές διατάξεις" (Α’ 140). 

2. Τις διατάξεις του άρθρου 29Α του Ν. 1558/1985 "Κυ¬ 
βέρνηση και Κυβερνητικά Όργανα" (Α’ 137) που προστέ¬ 
θηκε με το άρθρο 27 του Ν. 2081/1992 (Α’ 154) και αντι- 
καταστάθηκε με την παραγρ. 2α του άρθρου 1 του Ν 
2469/1997 (Α’38). 

3. Την υπ’ αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων "Μεταβίβαση αρμοδιοτήτων 
του Υπουργού και του Υφυπουργού Περιβάλλοντος 
Χωροταξίας και Δημοσίων Έργων στον Γ ενικό Γ ραμμα- 
τέα, και στους Προϊσταμένους των Γ ενικών Διευθύνσεων, 
Διευθύνσεων και Τμημάτων του Υπουργείου Περιβάλ¬ 
λοντος Χωροταξίας και Δημοσίων Έργων - πλην Γενικής 
Γραμματείας Δημοσίων Έργων" (1126 Β/16.12.1996). 

4. Τις διατάξεις της παρ. Βτου άρθρου 1 του π.δ/τος 28/ 
28.1.1993 "Καθορισμός αρμοδιοτήτων που διατηρούνται 
από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλ¬ 
λοντος, Χωροταξίας και Δημοσίων Έργων" (Α’ 9). 

5. Την από 11.6.2001 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Την από 12.6.2001 σύμφωνη γνώμη της φερόμενης 
ιδιοκτήτριας Αγλαΐας Βασιλάκου - Μηλιαρέση ίαριθμ. 
πρωτ. Υ.ΠΕ.ΧΩ.Δ.Ε. 15411/5438/12.6.2001). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το κτίριο (παλαιό 
ελαιοτριβείο) που βρίσκεται εντός του οικισμού Πορισμά¬ 
των του δήμου Λειβαθούς (νομού Κεφαλληνίας), φερόμε- 
νο ως ιδιοκτησία Αγλαΐας Βασιλάκου - Μηλιαρέση, όπως 
φαίνεται με μαύρη διαγράμμιση στο σχετικό πρωτότυπο 
διάγραμμα σε κλίμακα 1:200, και η θέση του σημειώνεται 
στην ευρύτερη περιοχή εντός κόκκινου κύκλου στο ίδιο 
διάγραμμα σε κλίμακα 1:5000 που θεωρήθηκε από τον 
Προϊστάμενο της Διεύθυνσης Τοπογραφικών Εφαρ¬ 


μογών με την αριθμ. 21962/2001 πράξη του και που αντί¬ 
τυπό του σε φωτοσμίκρυνση δημοσιεύεται με την παρού¬ 
σα απόφαση. 

2. Ως διατηρητέο χαρακτηρίζεται το αρχικό κτίριο κα¬ 
θώς και οι εναρμονιζόμενες με αυτό μεταγενέστερες 
προσθήκες, όχι όμως και τα πάσης φύσεως καθ’ ύψος ή 
κατ’ επέκταση υπάρχοντα προσκτίσματα, που αλλοιώ¬ 
νουν το αρχικό κτίριο. 

Ο καθορισμός των προσκτισμάτων που αλλοιώνουν το 
αρχικό κτίριο προσδιορίζεται από την Επιτροπή 
Πολεοδομικού και Αρχιτεκτονικού Ελέγχου (Ε.Π.Α.Ε.). 

3. Στο χαρακτηριζόμενο ως διατηρητέο κτίριο 
απαγορεύεται κάθε αφαίρεση, αλλοίωση ή καταστροφή 
των επί μέρους αρχιτεκτονικών ή καλλιτεχνικών και δια- 
κοσμητικών στοιχείων τους, όσο και του κτιρίου συνολικά, 
πλην των προσκτισμάτων ή των στοιχείων του κτιρίου για 
τα οποία η ΕΠΑΕ έχει γνωμοδοτήσει για την αφαίρεση 
τους. 

4. Σε περίπτωση αποκατάστασης του κτιρίου που έχει 
υποστεί αλλοιώσεις και υπάρχουν ανεπαρκή στοιχεία για 
το ίδιο το κτίριο, πρέπει να λαμβάνεται υπόψη η βασική 
αρχιτεκτονική σύνθεση και η συγγενής μορφολογία και 
τεχνολογία των όψεων των κτιρίων της περιοχής. 

5. Επιτρέπεται η επισκευή και ο εκσυγχρονισμός των 
εγκαταστάσεων, η ενίσχυση του φέροντα οργανισμού κα¬ 
θώς και επεμβάσεις για λόγους λειτουργικούς του προ- 
τεινόμενου να χαρακτηρισθεί ως διατηρητέο κτίριο, εφό¬ 
σον δεν αλλοιώνεται ο αρχιτεκτονικός χαρακτήρας του 
και δεν θίγονται τα διατηρητέα στοιχεία του. 

6. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως διατη¬ 
ρητέο κτίριο. 

Επιτρέπεται η τοποθέτηση επιγραφών μικρών διαστά¬ 
σεων που πληροφορούν για την χρήση των χώρων του 
κτιρίου. 

7. Αίτηση για προσθήκη στο διατηρητέο κτίριο απο- 
στέλλεται από την πολεοδομική υπηρεσία, με γνώμη της 
ΕΠΑΕ, στην αρμόδια Υπηρεσία του Υπουργείου Περιβάλ¬ 
λοντος, Χωροταξίας και Δημοσίων Έργων, για ειδικές 
ρυθμίσεις, σύμφωνα με τις διατάξεις του άρθρου 3 (παρ. 
2) του Ν. 2831/2000 (ΦΕΚ 140/Α), εφόσον δεν παραβλά¬ 
πτεται το διατηρητέο κτίριο και ο χώρος που το περιβάλ¬ 
λει. 

8. Για οποιαδήποτε επέμβαση στο εξωτερικό και εσωτε¬ 
ρικό του διατηρητέου κτιρίου καθώς και για την τοποθέ¬ 
τηση επιγραφών απαιτείται έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

9. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Σεπτεμβρίου 2001 

Με εντολή Υπουργού 
Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 












